《三月三十日》
宋代·丘葵

盎盎天地春，万物日和煦。
云胡生五谷，不若草木数。
天地一小变，六龙不行雨。
东皇讵忍归，田间已焦土。
□□□□人，书生空自愁。
饥死者不恨，特为苍生忧。
我愿呼东皇，为我呼屏翳。
沛为三日霖，枯苗有生意。
皇天青荡荡，无繇诉衷情。
空怜汝布谷，辛苦催人耕。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。